
НАРОДНО ЧИТАЛИЩЕ "ПАИСИЙ ХИЛЕНДАРСКИ 1928" гр.Бургас

к-с"Меден рудник" ул."Въстаническа"№ 40, тел. 056/85 22 34 e-mail: konkurs_ph@abv.bg

ВТОРИ НАЦИОНАЛЕН КОНКУРС 
„АЗ  СЪМ  БЪЛГАРЧЕ”

По повод честването на 144 години от Освобождението на България, НЧ „Паисий Хилендарски 1928” Бургас организира втори конкурс за рецитиране на стихотворение на тема: „Аз съм българче”.

Инициативата има за цел възпитаване и утвърждаване на патриотизма и българщината в младото поколение.

Всяко дете може да участва индивидуално с едно изразително изпълнение на стихотворение по избор. Участниците изпращат по един видео клип с максимална продължителност 5 минути, с добро качество на звук и картина. Груповите видео клипове няма да участват в класирането.
В конкурса могат да участват деца, разделени на 3 възрастови групи:

Първа група – 4 – 6 години (Детска градина)

Втора група – 7 – 10 години (I – IV клас)

Трета група – 11 – 14+ години

Участниците в конкурса трябва да изпратят своите видео клипове на 

е-поща: konkurs_ph @abv.bg или facebook: Паисий Хилендарски.

Към всеки клип да има следната информация за участника: трите имена, възраст, град, учебно заведение, клас, телефон и имейл за връзка.

Краен срок за участие 18 февруари 2022 г.
Журито ще класира изпратените видео клипове и ще уведоми наградените участници. За всяка възрастова група  ще бъдат връчени първа, втора и трета награда. Всеки участник ще получи грамота на посочения  e-mail.
За справка и допълнителна информация:

НЧ „Паисий Хилендарски 1928” Бургас 
056 85 22 34 ; 0892 429 256

e-mail: konkurs_ph@abv.bg

facebook: Паисий Хилендарски

Личните данни на участниците в конкурс „Аз съм българче” ще бъдат обработени и използвани единствено за целите, задачите и осъществяването на настоящата изява, съгласно изискванията на Закона за защита на личните данни, във връзка с употребата и прилагането на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и в съответствие с Вътрешните правила на НЧ „Паисий Хилендарски 1928” Бургас.
Уведомяваме Ви, че снимки, видеозаписи, трите имена, класа и населеното място на участниците  ще бъдат публикувани на фейсбук - страницата на читалището, могат да бъдат публикувани с нетърговска цел и в електронните и печатните медии.


